แอดิเลดแห่งออสเตรีย สมเด็จพระราชินีแห่งซาร์ดิเนีย

แอดิเลดแห่งออสเตรีย สมเด็จพระราชินีแห่งซาร์ดิเนีย (พระนามาภิไธยเดิม: อาร์ชดัชเชสแอดิเลดแห่งออสเตรีย: 3 มิถุนายน พ.ศ. 2365 - 20 มกราคม พ.ศ. 2398)  เป็นสมเด็จพระราชินีแห่งซาร์ดิเนียระหว่างปี พ.ศ. 2392 ตราบจนพระองค์สวรรคตในปี พ.ศ. 2398
พระราชประวัติ.
สมเด็จพระราชินีฯ เสด็จพระราชสมภพด้วยพระอิสริยยศ อาร์ชดัชเชสแห่งออสเตรีย ทรงเป็นพระธิดาพระองค์ใหญ่และพระองค์เดียวใน อาร์ชดยุกแรนีเออร์ ฌอแซ็ฟแห่งออสเตรีย กับ เจ้าหญิงเอลีซาเบ็ทแห่งซาวอย ขณะนั้น พระบิดาทรงเป็นรัชทายาทแห่งราชอาณาจักรลอมบาร์เดีย-เวนิส 
อภิเษกสมรส.
เมื่อวันที่ 12 เมษายน พ.ศ. 2385 พระองค์ทรงเสกสมรสกับ เจ้าชายวิตโตรัโอ เอมานูเอเล ดยุกแห่งซาวอย ณ โดยการเสกสมรสนี้เพื่อกระชับความสัมพันธ์ระหว่างราชวงศ์ซาวอยและราชวงศ์ฮับส์บูร์ก แต่หลายคนในขณะนั้นมองว่าเป็นการเพิ่มอำนาจของออสเตรียในอิตาลี เนื่องด้วยพระราชสวามีของพระองค์กับพระนาง ทรงเป็นพระญาติกัน พระองค์ได้รับการคาดการณ์ว่า จะทรงขึ้นดำรงพระอิสริยยศ พระราชินีของซาร์ดิเนีย หากพระราชสวามีขึ้นครองราชย์ มารีอา เทรีซาแห่งออสเตรีย สมเด็จพระราชินีแห่งซาร์ดิเนีย พระราชมารดาของพระราชสวามีนั้น ทรงมีอิทธิพลต่อพระราชสวามีเป็นอันมาก โดยพระองค์และสมเด็จพระราชินีมารีอา เทรีซา เป็นพระราชนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ โดยการอภิเษกสมรสคร้งนี้ พระองค์และพระราชสวามี มีพระราชบุตร 8 พระองค์ คือ
พระราชโอรส 2 พระองค์สุดท้ายพระนามเดียวกัน เนื่องด้วย ทั้ง 2 พระองค์ สิ้นพระชนม์ขณะยังทรงพระเยาว์ ถึงแม้พระนางมีพระราชบุตรถึง 8 พระองค์ กระนั้น พะระราชสวามีของพระองค์กลับมีความสัมพันธ์ลับๆ หลายครั้ง พระองค์ในฐานะพระราชมารดา ทรงได้แต่หันหน้าพึ่งศาสนา ทรงเคร่งครัดเป็นอันมาก ทั้งยังมีพระราชหฤทัยกุศล ทรงบริจาคทรัพย์สินเพื่อการกุศลมากมาย
สมเด็จพระราชินี.
การปฏิวัติ ค.ศ. 1848 ส่งผลให้ พระเจ้าการ์โล อัลแบร์โตแห่งซาร์ดิเนีย พระราชบิดาของพระราชสวามี ทรงสละราชสมบัติ เจ้าชายวิตโตรีโอ เอมานูเอเล ดยุกแห่งซาวอย เสด็จขึ้นครองราชย์เป็น พระเจ้าวิตโตรีโอ เอมานูเอเลที่ 2 แห่งอิตาลี พระนางจึงก้าวขึ้นเป็น "สมเด็จพระราชินี" โดยขณะดำรงพระอิสริยยศ ทรงมีพระประสูติกาลพระราชโอรส 3 พระองค์ แต่กระนั้น กลับสิ้นพระชนม์ทั้งหมด 
สมเด็จพระราชินีแอดิเลด ทรงไร้มีอิทธิพลทางการเมือง แต่ในครั้งหนึ่งพระองค์ก็ทรงสนับสนุนพระสัสสุ (มารีอา เทรีซาแห่งออสเตรีย สมเด็จพระราชินีแห่งซาร์ดิเนีย) ซึ่งทรงมีอิทธิพลอย่างมากต่อพระราชโอรส และในครั้งหนึ่งที่ทรงพยายามมีอิทธิพลต่อนโยบาย เมื่อรัฐบาลกามิลโล เบนโซ เคานต์แห่งกาวูร์ เสนอการปฏิรูปเพื่อต่อต้านสิทธิพิเศษของคริสตจักรในปี พ.ศ. 2397 พระองค์ก็ทรงร่วมมือกับพระสัสสุเพื่อสนับสนุนการอุทธรณ์ของพระสัสสุต่อกษัตริย์เพื่อขอให้หยุดการปฏิรูป โดยทรงให้เหตุผลว่าการปฏิรูปดังกล่าวเป็นการไม่เป็นมิตรกับคริสตจักรและไม่สามารถยอมรับได้ อย่างไรก็ตาม ความพยายามดังกล่าวไม่ประสบผลสำเร็จ 
เมื่อวันที่ 8 มกราคม พ.ศ. 2398 พระนางได้ประสูติพระราชโอรสซึ่งได้รับพระราชสมัญญาว่าเคานต์แห่งเจเนอวัวส์ ไม่กี่วันต่อมา มารีอา เทรีซาแห่งออสเตรีย สมเด็จพระราชินีแห่งซาร์ดิเนีย เสด็จสวรรคตลงเมื่อวันที่ 12 มกราคม สมเด็จพระราชินีแอดิเลด เสด็จพระราชดำเนินไปทรงร่วมพิธีพระบรมศพของอดีตสมเด็จพระราชินีผู้ล่วงลับเมื่อวันที่ 16 มกราคม และเมื่อเสด็จพระราชดำเนินกลับมายังพระราชวัง พระองค์ก็ทรงเป็นมีไข้ หลังจากนั้น พระอาการทรุดหนักลง สี่วันต่อมา พระองค์สวรรคตลง เมื่อวันที่ 20 มกราคม พ.ศ. 2398 ที่ เนื่องจากทรงมีพระอาการกระเพาะและลำไส้อักเสบเฉียบพลัน แต่ก็มีผู้ให้การว่า พระนางสวรรคตลงจากบาดแผลไฟไหม้หลังจากทรงเหยียบไม้ขีดไฟจนฉลองพระองค์ (เสื้อผ้า) ของพระนางไหม้ พระนางถูกฝังที่ ในปี พ.ศ. 2404 พระราชสวามีของพระนาง เป็นพระมหากษัตริย์พระองค์แรกของการรวมชาติอิตาลี สำเร็จ